OpenLLM-France/wikimedia huggingface dataset:
# Mas Vermell

* Per a altres significats, vegeu «Mas Vermell (Reus)».
El Mas Vermell és una masia al nucli de Fontanilles (al Baix Empordà) inclosa a l'Inventari del Patrimoni Arquitectònic de Catalunya. Es una masia de planta rectangular de dos nivells. Els afegits que s'han fet al llarg del temps han donat pas a que l'edifici agafés la forma rectangular allargada que presenta actualment. La coberta que és a dues aigües està construïda amb els materials típics de la zona, és a dir, amb teula àrab. Al mateix temps les estructures portants també s'han fet amb els materials més pròxims i a la vegada típics d'aquests indrets, amb pedra natural i morter de calç.

## Referències

* ↑ «Mas Vermell». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 14 gener 2019].
# Roberto Jiménez Gago

Roberto Jiménez Gago (nascut el 10 de febrer de 1986 a Madrid) és un exfutbolista professional madrileny que jugava com a porter.

## Referències

* ↑ «Roberto (Roberto Jiménez Gago)» (en castellà). Diari AS. [Consulta: 6 agost 2019].
* ↑ «Jordi Masip, cerca de seguir el camino de Roberto y Asenjo». diari As. [Consulta: 23 setembre 2024].

## Enllaços externs

* Roberto a BDFutbol
* Roberto Jiménez Gago, fitxa a ForaDeJogo
# Aliaksei Aidàrau

Aliaksei Aidàrau (Iekaterinburg, 15 de novembre de 1974) és un biatleta belarús, ja retirat, que va competir durant les dècades de 1990 i 2000.
El 1988 va prendre part als Jocs Olímpics d'Hivern de Nagano, on va disputar tres proves del programa de biatló. En la cursa dels 20 quilòmetres va guanyar la medalla de bronze, mentre en la del relleu 4x7,5 quilòmetres fou quart. Quatre anys més tard, als Jocs de Salt Lake City, va disputar quatre proves del programa de biatló. Destaca la vuitena posició en el relleu 4x7,5 quilòmetres, mentre en les altres proves finalitzà en posicions força endarrerides.
En el seu palmarès també destaquen quatre medalles al Campionat del món de biatló, una d'or, una de plata i dues de bronze entre les edicions de 1995 i 2008. A la Copa del món de biatló aconseguí dues victòries individuals i quatre victòries en relleus, sent la millor posició final la dotzena en la temporada 1998-1999.
El 10 de juny de 2008 anuncià la seva retirada.

## Referències

* ↑ «Olympedia – Aliaksei Aydarau». [Consulta: 16 març 2023].
* ↑ «Alexei Aidarov». IBU Datacenter. International Biathlon Union. Arxivat de l'original el 27 June 2015. [Consulta: 17 juliol 2015].
* ↑ «Алексей Петрович Айдаров биография, Кубок мира». [Consulta: 16 març 2023].
# Districte de Namarroi

El districte de Namarroi és un districte de Moçambic, situat a la província de Zambézia. Té una superfície de 3.071 kilòmetres quadrats. En 2007 comptava amb una població de 125.999 habitants. Limita al nord amb el districte de Gurué, a l'oest amb el districte de Milange, al sud i sud-oest amb el districte de Lugela i a l'est amb el districte d'Ile.

## Divisió administrativa

El districte està dividit en dos postos administrativos (Regone i Namarroi), compostos per les següents localitats:
* Posto Administrativo de Namarroi:
** Lipilali
** Marea
** Mudine
** Muemue
** Namarroi
* Posto Administrativo de Regone:
** Mutatala
** Regone

## Referències

* ↑ «Instituto Nacional de Estatística». Arxivat de l'original el 2008-03-08. [Consulta: 8 març 2008].
# Vers quaternari

El quaternari és un vers d'art menor que consta de quatre síl·labes. Anomenat també vers tetrasíl·lab, és el més curt dels utilitzats tradicionalment per la poesia catalana i es caracteritza pel seu ritme binari ATAT. En tenim d'exemple l'Espill de Jaume Roig:
| « | L'omnipotent Jesús, hom ver, no ha muller; si'n fos tengut n'haguera hagut. | » |
| — Jaume Roig, Espill |||
Perduda la tradició d'aquest vers a l'època de la decadència, reapareix modernament en alguns poemes de Guerau de Liost, de Josep Carner i d'altres.
| « | Fa qui sap quant, A llum minvant Jo me n'aní Per un camí. | » |
| — Josep Carner, Absència |||

## Bibliografia

Josep Bargalló "Què és la mètrica" (2007)
# Plassac (Gironda)

Plassac és un municipi francès, situat al departament de la Gironda i a la regió de la Nova Aquitània. És un dels municipis situats al País Gavai o Gavacheria, que tot i trobar-se geogràficament a Occitània és de parla oïl (saintongesa)

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 814 | 853 | 901 | 956 | 964 | 913 | 928 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 1995-2008 | Christian Michel | |
| 2008- | Martine Goutte | |

## Referències

* ↑ Toponímia occitana
# Mas Vermell (Reus)

El Mas Vermell és una masia de Reus (Baix Camp) situada a la partida d'Aigüesverds, entre el camí d'Aigüesverds i el barranc de Mascalbó, a poca distància del Mas del Xap o del Chap, que és a l'altra banda del barranc, cap al sud-est, en territori de Mascalbó. És un mas bastant gran, tot pintat del color que li dona el nom. Antigament n'havien dit el Mas del Baladre. Als terrenys del mas s'han trobat fragments de ceràmica campaniforme.

## Descripció

El mas és una construcció de planta rectangular, organitzada en un volum de tres alçades. La més alta és a la part posterior, facilitant que la planta tercera doni al terrat que fa de coberta de les dues alçades de la part frontal del mas. A la dreta s'hi enganxa el cos de la planta baixa on hi ha un magatzem o estable. La façana principal, que és de dues plantes, s'organitza amb un eix de simetria central, que ordena el balcó i les finestres de la planta superior i les finestres de la planta baixa i la porta d'entrada, que en aquest cas se situa a la dreta.
L'estat actual del mas i dels corrals és deficient. Té iniciada una modificació del terrat amb coberta d'uralita.

## Referències

* ↑ Amigó, Ramon. Materials per a l'estudi dels noms de lloc i de persona, i renoms, del terme de Reus. Reus: Associació d'Estudis Reusencs, 1988, p. 339. ISBN 8486387655.
* ↑ Anguera, Pere. Història dels pobles del Baix Camp. Reus: Reus Diari, 1989, p. 362.
* ↑ Pla especial urbanístic: catàleg de masos en sòl no urbanitzable, Reus.. Reus: l'Ajuntament, 2004, p. 173-174.
# Rubivirus

Rubivirus és l'agent patogen de la malaltia de la rubèola, i és la causa del síndrome congènit de la rubèola amb infecció durant les primeres setmanes de l'embaràs. Els humans són l'únic hoste d'aquest virus.
La base molecular que causa la síndrome de la rubella encara no està del tot clara, però alguns estudis in vitro en línies cel·lulars han demostrat que el virus rubella té un efecte apoptòtic sobre certs tipus de cèl·lules. Existeix evidència d'un mecanisme dependent del p53.

## Referències

* ↑ Megyeri, K.; Berencsi, K.; Halazonetis, T.D. «Involvement of a p53-dependent pathway in rubella virus-induced apoptosis». Virology, 259, 1, juny 1999, pàg. 74–84. DOI: 10.1006/viro.1999.9757. PMID: 10364491.

## Enllaços externs

* Viralzone: Rubivirus
# American Professional Soccer League

L'American Professional Soccer League (APSL) fou una competició futbolística professional disputada per clubs dels Estats Units i el Canadà que estigué activa entre 1990 i 1996.
Entre 1990 i 1995 fou de facto la màxima competició futbolística dels Estats Units. Les seves dues darreres edicions, 1995 i 1996 canvià el seu nom per A League. A partir de 1996, amb l'aparició de la Major League Soccer, s'integrà dins la United Soccer Leagues, continuant com a segona divisió nacional mantenint el nom The A League.

## Historial

Fonts:
| Temporada | Campió | Segon | Màxim golejador |
| 1990 | Maryland Bays | San Francisco Bay Blackhawks | Chance Fry |
| 1991 | San Francisco Bay Blackhawks | Albany Capitals | Jean Harbor |
| 1992 | Colorado Foxes | Tampa Bay Rowdies | Jean Harbor |
| 1993 | Colorado Foxes | Los Angeles Salsa | Paulinho Criciúma |
| 1994 | Montreal Impact | Colorado Foxes | Paul Wright |
| 1995 | Seattle Sounders | Atlanta Ruckus | Peter Hattrup |
| 1996 | Seattle Sounders | Rochester Raging Rhinos | Wolde Harris |

## Equips participants

* Albany Capitals (1990-91, New York)
* Arizona Condors (1990, Arizona)
* Atlanta Ruckus (1995-96, Georgia)
* Boston Bolts (1990, Massachusetts)
* California Emperors (1990, Califòrnia)
* Colorado Foxes (1990-96, Colorado)
* Fort Lauderdale Strikers (1990-94, Florida)
* Los Angeles Heat (1990, Califòrnia)
* Los Angeles Salsa (1993-94, Califòrnia)
* Maryland Bays (1990-91, Maryland)
* Miami Freedom (1990-92, Florida)
* Montreal Impact (1993-96, Quebec)
* New Jersey Eagles (1990, New Jersey)
* New Mexico Chiles (1990, New Mexico)
* New York Centaurs (1995, New York)
* New York Fever (1996, New York)
* Orlando Lions (1990, Florida)
* Penn-Jersey Spirit (1990-91, Pennsilvània)
* Portland Timbers (1990, Oregon)
* Real Santa Barbara (1990, Califòrnia)
* Rochester Raging Rhinos (1996, New York)
* Salt Lake Sting (1990-91, Utah)
* San Diego Nomads (1990, Califòrnia)
* San Francisco Bay Blackhawks (1990-92, Califòrnia)
* Seattle Sounders (1994-96, Washington)
* Seattle Storm (1990, Washington)
* Tampa Bay Rowdies (1990-93, Florida)
* Toronto Blizzard (1993, Ontario)
* Toronto Rockets (1994, Ontario)
* Vancouver 86ers (1993-96, British Columbia)
* Washington Diplomats (1990, Washington, D.C.)
* Washington Stars (1990, Washington, D.C.)

## Referències

* ↑ «The Year in American Soccer – 1995». Arxivat de l'original el 2009-08-05. [Consulta: 30 març 2019].
* ↑ «The Year in American Soccer – 1990». Arxivat de l'original el 2009-01-08. [Consulta: 30 març 2019].
* ↑ «The Year in American Soccer – 1993». Arxivat de l'original el 2009-03-03. [Consulta: 30 març 2019].
* ↑ Wangerin, David. Soccer in a Football World: The Story of America's Forgotten Game. Temple University Press, 2008. (ISBN 1-59213-885-3).
* ↑ «The Year in American Soccer – 1995». Arxivat de l'original el 2009-08-05. [Consulta: 30 març 2019].
* ↑ «The Year in American Soccer – 1996». Arxivat de l'original el 2009-08-05. [Consulta: 30 març 2019].
* ↑ «USA - List of League Champions (leaguewise)». RSSSF. [Consulta: 9 febrer 2019].
# Doma Ótdikha Kuban

Doma Ótdikha Kuban - Дома Отдыха «Кубань» (rus) és un possiólok del krai de Krasnodar, a Rússia. Es troba als vessants meridionals de l'extrem oest del Caucas occidental, a la vora nord-oriental de la mar Negra. És a 17 km al nord-oest de Tuapsé i a 94 km al sud de Krasnodar.
Pertany al possiólok de Novomikhàilovski.
# Vstretxni

Vstretxni - Встречный (rus) - és un khútor del krai de Krasnodar, a Rússia. Es troba a 13 km al nord-oest de Briukhovétskaia i a 97 km al nord de Krasnodar, la capital.
Pertany al municipi de Pereiàslovskaia.
# São Domingos (Santiago)

São Domingos és una vila al centre de l'illa de Santiago a l'arxipèlag de Cap Verd. Es troba a 13 km al sud-est d'Assomada i 13 km al nord-oest de la capital Praia, situada a la carretera Praia-Assomada connecta la ruta amb el nord de l'illa. És la seu del municipi de São Domingos.
La vila El poble va ser fundada a mitjans del segle xvi. El poble va ser cremat fins als fonaments per Francis Drake i els seus homes durant la Captura de Santiago en 1585, i els seus habitants van fugir.
Els principals equips de la vila, principalment de futbol, són Os Garridos, el més antic i més conegut a la zona i Andorinha. Fins al 2003 eren presents a la Lliga de l'illa de Santiago, i després de la ruptura, participaren en el Campionat regional de Santiago Nord fins al 2010, que participen en el Campionat regional de Santiago Nord.

## Vegeu també

* Llista de nuclis de població de Cap Verd

## Referències

* ↑ Keeler, Mary Frear. Sir Francis Drake's West Indian Voyage, 1585-86 (Second Series).. Hakluyt Society, 1999. ISBN 978-0904180015.
# Amanda Mikhalopulu

Amanda Mikhalopulu —en grec Αμάντα Μιχαλοπούλου— (Atenes, 1966) és una escriptora grega. Va estudiar literatura francesa a Atenes i periodisme a París. Durant molts anys va treballar com a columnista als principals diaris grecs. Ha publicat sis novel·les, dues col·leccions de contes, un recull de correspondència per correu electrònic i llibres de nens. Ha rebut el premi literari de la revista Revmata per la seva novel·la curta Life is COLOURFUL outside (1994) i el premi literari Diavazo per la seva gran aclamada novel·la Wishbone Memories (1996). Les seves novel·les i contes s'han publicat en més de deu idiomes, entre d'altres l'italià, anglès, alemany, suec, txec, rus i serbi. La traducció americana del seu llibre M'agradaria va guanyar el Premi Internacional de Literatura per la National Endowment for the Arts Estats Units (2008) i també va ser preseleccionada pel Best book in translation de la Universitat de Rochester, EUA. Li influeixen significativament Jorge Luis Borges i Italo Calvino.

## Obres

* 1994 - Life is colourful outside (relats curts)
* 1996 – Wishbone memories (novel·la)
* 1999 - As often as you can bear it (novel·la)
* 2000 - Fool Weather (novel·la)
* 2004 - Why i killed my best friend (novel·la)
* 2007 - Princess Lizard
* 2008 - Θα ήθελα ISBN 9600340145; I'd like ISBN 1564784932; M'agradaria ISBN 9788415539087. Traducció Mercè Guitart. Barcelona: Raig Verd, 2012. Premi Liberisliber 2012 (relats curts)
* 2010 - How to hide (novel·la)

## Referències

* ↑ «National Endowment for the Arts». Arxivat de l'original el 2013-09-17. [Consulta: 29 maig 2012].
* ↑ «Premis Liberisliber 2012». [Consulta: 23 gener 2021].

## Enllaços externs

* Ressenya a Belletrista de M'agradaria (anglès).
* Ressenya en Publishers Weekly de M'agradaria (anglès).
* Universitat de Rochester sobre M'agradaria i Amanda Mikhalopulu (anglès).
# Porter (professió)

* Aquest article tracta sobre l'ofici de controlar els accessos a les instal·lacions. Si cerqueu la posició de futbol, vegeu «porter (futbol)».
Un porter és la persona que en un hotel, edifici d'apartaments o altres similars presta determinats serveis a l'entrada d'aquests. Entre les funcions dels porters hi ha : portar les maletes fins a l'ascensor, trucar a taxis per als inquilins o assistir a la gent gran en la seva entrada o sortida del vehicle. El porter també avisa els inquilins de l'arribada d'automòbils, visitants o paquets. Com a norma de cortesia, obre la porta de l'edifici quan ha d'entrar o sortir alguna persona. El porter també exerceix funcions de seguretat a l'edifici impedint l'entrada de persones no autoritzades i eventualment, expulsant del mateix a persones èbries o problemàtiques. En català, el terme porter s'utilitza popularment per designar a l'empleat de finca urbana. A més de les anteriors, aquesta persona exerceix funcions de consergeria així com de neteja, conservació i cura de l'edifici. Habitualment, recull les escombraries, rep als repartidors i altres gremis i realitza petites reparacions elèctriques o mecàniques.

## Referències

* ↑ romaní, Daniel «Radiografia de l'ofici de porter, una figura de llarga tradició, que avui es troba en vies d'extinció». Diari Ara [Barcelona], 04-01-2012, p.38-39. ISSN: 2014-010X.

## Enllaços externs

* Descripció del lloc de porter (anglès)
* Exemple de conveni d'empleats de finques urbanes Arxivat 2010-03-13 a Wayback Machine.
Viccionari
# Marigliano

Marigliano és un municipi italià, situat a la regió de Campània i a la Ciutat metropolitana de Nàpols. L'any 2004 tenia 30.578 habitants.

## Fills il·lustres

* Giannina Arangi-Lombardi (1891-1951) cantant d'òpera (soprano).
# SAGA GIS

SAGA (acrònim anglès de System for Automated Geoscientific Analyse o Sistema per Anàlisi Automatitzats Geocientífics en català) és un programari híbrid d'informació geogràfica (vegeu Sistemes d'Informació Geogràfica).
El primer objectiu de SAGA és donar una plataforma eficaç i fàcil per a la posada en pràctica de mètodes geocientífics mitjançant la seva interfície de programació (API). El segon és fer aquests mètodes accessibles d'una manera fàcil. Això s'aconsegueix principalment mitjançant la seva interfície gràfica d'usuari (GUI). Junts, API I GUI són el veritable potencial de SAGA: un sistema cada vegada més gran i ràpid de mètodes geocientífics.

## Enllaços externs

* SAGA GIS - Lloc web oficial
# Alina Korobko

Alina Korobko (Yerky, 11 de novembre de 1947)) és una cantant d'òpera ucraïnesa.

## Biografia

Korobko es va graduar a l'Institut de Música R. Glier de Kíev, després de la qual cosa el 1969 va entrar al Conservatori de Donetsk. Més tard va esdevenir solista de l'Orquestra Simfònica de Donetsk.
La carrera de cantant de Korobko va començar el 1972. Amb les actuacions conjuntes amb el conjunt d'instruments populars "Surprise" (grup liderat per Yury Kukuzenko) va fer una gira per Europa. Les cançons més famoses de la seva actuació són "Autumn Gold", "Gandzia", "Under the Sky of Paris" i també "The City of My Love", dedicada a Donetsk pels autors del compositor de Donetsk Serhiy Mamonov i el poeta. S. Zhukovsky. Va actuar amb el cor de cambra de l'Acadèmia de Música de Donetsk sota la direcció d'Alime Murzayeva i els concertistes de la Filharmònica de Donetsk Stanislav Savari i Lyudmila Boroditskaya. És una de les cantants més conegudes; és anomenada el "rossinyol de Donetsk".
En l'actualitat, Korobko, és cap del departament i professora de l'Acadèmia de Música de Donetsk que porta el nom de S. Prokofiev. Entre els seus alumnes hi ha els solistes E. Udovin, G. Bratus, G. Kuklin, A. Yarov, A. Paretsky, E. Korzhevich i altres.
Korobko està casada amb Eduard Zakharov. La seva filla, Svetlana Zakharova, també és cantant.

## Referències

* ↑ О. М. Комаренко, В. Г. Цьоменко Катеринопільщина: край квітів, хліба і добра
* ↑ Мечтаю о Прокофьеве и набережной
* ↑ «27 августа еженедельник "Донецкие новости" назвал имена "100 известных донецких"». Arxivat de l'original el 2013-03-22. [Consulta: 18 juny 2018].
* ↑ «Таланты Донетчины. Знакомьтесь: сопрано высшей пробы». Arxivat de l'original el 2013-01-17. [Consulta: 18 juny 2018].
* ↑ Вечерний Донецк, № 50(7914) от 03.04.2004
# Doma vaquera

La doma vaquera té el seu origen en els treballs que es practicaven en el camp amb el maneig de les "reses" per apartar toros o traslladar-los a diferents llocs. En els concursos d'aquesta disciplina s'executen una sèrie d'exercicis característics com són: la "parada a raya", "arreón" o "vuelta sobre los pies".
El cavall que es fa servir en aquesta modalitat ha de tenir un caràcter sumís i confiat en el seu genet per expressar els seus moviments amb rapidesa i agilitat. Generalment s'utilitzen cavalls creuats (anglo hispano àrabs o pura sang anglès), ja que reuneixen totes aquestes característiques.

## Referències

* 1 2 Julia García Ráfols (2008). La doma vaquera. Del campo a la pista de concurso (in Spanish). L'Hospitalet, Barcelona: Hispano Europea. ISBN 9788425517754. p. 19.
# Vsesviatka

Vsesviatka - Всесвятка (rus) - és un poble de l'óblast de Bélgorod, a Rússia. El 2010 tenia 276 habitants. Pertany al districte (raion) de Rovenkí.

## Referències

* ↑ Ломакин А. В. Село Ладомировка Белгородской области Arxivat 2014-02-03 a Wayback Machine.
* ↑ «Проект «От чистоты речушек малых до чистоты души большой»». Arxivat de l'original el 2014-02-02. [Consulta: 25 gener 2014].
# Sueños en la mitad del mundo

Sueños en la mitad del mundo és una pel·lícula hispano-equatoriana del 1998 dirigida per Carlos Naranjo Estrella. Va representar equador als Premis Oscar del 2000 a l'Oscar a la millor pel·lícula de parla no anglesa, però finalment no va ser nominada.

## Sinopsi

La pel·lícula mostra tres històries curtes que tenen com a denominador comú un autobús anomenat "Sueños". Cadascuna té el nom d'una dona i representa una dona forastera misteriosa i atractiva que encissa els homes. En la primera, una dona rossa amb un passat fosc arriba a un poble remot per donar classes de piano, però només aconsegueix ser blanc de rumors i insinuacions fora mesura. En la segona un professor universitari perseguit pels malsons s'obsessiona amb una dona seductora que sembla que li envia un missatge nefast. En la tercera història, una parella de vacances en un complex a la selva s'ha d'enfrontar al llegendari Guasangó.

## Repartiment

* Héctor Alterio
* Concha Cuetos
* María Kosty
* Oscar Ladoire
* Claudia Gravy
* Antonio Negret
* Ana Risueño

## Referències

* ↑ «Record 46 Countries in Race for Oscar». Academy of Motion Picture Arts and Sciences, 20-11-2000. Arxivat de l'original el 2008-04-05. [Consulta: 19 juliol 2008].
* ↑ «AMPAS Announces the Nominees for the 73rd Academy Awards». indieWire. Arxivat de l'original el 12 febrer 2005. [Consulta: 19 juliol 2008].

## Enllaços externs

* Sueños en la mitad del mundo a YouTube
# Alain van Katwijk

Alain van Katwijk (Bladel, 28 de febrer de 1979) va ser un ciclista neerlandès que fou professional del 2002 al 2007.

## Palmarès

* 2001
** 1r a la Ronde van Midden-Brabant
** Vencedor d'una etapa a l'OZ Wielerweekend
* 2002
** Vencedor d'una etapa a la Ronde van Midden-Brabant
* 2003
** 1r a l'Omloop der Kempen
** 1r al Tour d'Overijssel
* 2006
** 1r a la Ronde van Midden-Brabant

## Referències

* Fitxa a sitiodeciclismo.net
* Fitxa a cyclebase.nl Arxivat 2016-10-30 a Wayback Machine.
* Fitxa a museociclismo.it
* Fitxa a procyclingstats.com
# Amna Suleiman

Amna Suleiman (Damasc, 1982) és una mestra i activista siriana, que lluita pels drets de les dones a la Franja de Gaza defensant el seu dret a anar en bicicleta. L'any 2016 va ser l'única dona membre d'un club de ciclisme a Gaza.

## Biografia

Suleiman va néixer a la capital siriana i es va traslladar a Gaza als anys 1990, on viu al Camp de Jabalia i treballa fent de voluntària en un orfenat local, ensenyant l'Alcorà i practicant ciclisme amb un grup local de dones.
A Gaza el costum és que les dones no vagin amb bicicleta després de la pubertat. Això no obstant, Suleiman va començar a anar amb bicicleta el 2015 al costat de les seves amigues per motius de salut i per a recordar els millors moments de la seva infantesa. Poc després, va establir el que es considera el primer club ciclista femení sota l'administració del partit Hamàs a la Franja de Gaza.
La pràctica esportiva de les dones s'ha restringit a la Franja de Gaza des que Hamàs va arribar al poder. Segons Ahmad Muheisin, funcionari de l'oficina de joventut i del ministeri de l'esport de Gaza, el ciclisme femení és considerat una «violació» dels valors tradicionals.
Suleiman advoca perquè les dones segueixin anant en bicicleta després de la pubertat i ha declarat a través del New York Times que les joves de Gaza haurien d'insistir als seus futurs esposos que els permetin utilitzar les bicicletes com a condició per al matrimoni. El 2016 va ser triada per la BBC com una de les 100 Dones més influents.

## Referències

* 1 2 3 4 5 «In Gaza, Bicycles Are a Battleground for Women Who Dare to Ride». New York Times, 22-02-2016.
* ↑ «Gaza's daring woman cyclist» (en anglès). [Consulta: 16 setembre 2019].